CELEX: 62019TA0159
Language: ro
Date: 2020-02-27 00:00:00
Title: Cauza T-159/19: Hotărârea Tribunalului din 27 februarie 2020 – Bog-Fran/EUIPO – Fabryki Mebli „Forte” (mobilă) [„Desen sau model industrial comunitar – Procedură de declarare a nulității – Desen sau model industrial comunitar înregistrat care reprezintă o mobilă – Motiv de nulitate – Lipsa caracterului individual – Divulgarea desenului sau a modelului industrial anterior – Dovada divulgării – Articolul 7 și articolul 25 alineatul (1) litera (b) din Regulamentul (CE) nr. 6/2002”]

6.4.2020   
            
            
               RO
            
            
               Jurnalul Oficial al Uniunii Europene
            
            
               C 114/7
            
         
      Hotărârea Tribunalului din 27 februarie 2020 – Bog-Fran/EUIPO – Fabryki Mebli „Forte” (mobilă)
      (Cauza T-159/19) (1)
      
      („Desen sau model industrial comunitar - Procedură de declarare a nulității - Desen sau model industrial comunitar înregistrat care reprezintă o mobilă - Motiv de nulitate - Lipsa caracterului individual - Divulgarea desenului sau a modelului industrial anterior - Dovada divulgării - Articolul 7 și articolul 25 alineatul (1) litera (b) din Regulamentul (CE) nr. 6/2002”)
      (2020/C 114/04)
      Limba de procedură: engleza
      
         Părţile
      
      
         Reclamantă: Bog-Fran sp. z o.o. sp.k. (Varșovia, Polonia) (reprezentant: M. Mikosza, avocat)
      
         Pârât: Oficiul Uniunii Europene pentru Proprietate Intelectuală (reprezentanți: D. Gája și H. O’Neill, agenți)
      
         Cealaltă parte din procedura care s-a aflat pe rolul camerei de recurs a EUIPO, intervenientă la Tribunal: Fabryki Mebli „Forte” S.A. (Ostrów Mazowiecka, Polonia) (reprezentant: H. Basiński, avocat)
      
         Obiectul
      
      Acţiune formulată împotriva Deciziei Camerei a treia de recurs a EUIPO din 14 ianuarie 2019 (cauza R 291/2018-3) privind o procedură de nulitate între Bog-Fran și Fabryki Mebli „Forte”
      
         Dispozitivul
      
      
                  1)
               
               
                  Anulează Decizia Camerei a treia de recurs a Oficiului Uniunii Europene pentru Proprietate Intelectuală (EUIPO) din 14 ianuarie 2019 (cauza R 291/2018-3) privind o procedură de nulitate între Bog-Fran sp. z o.o. sp.k. și Fabryki Mebli „Forte” S.A.
               
            
                  2)
               
               
                  Respinge în rest acțiunea.
               
            
                  3)
               
               
                  EUIPO suportă, pe lângă propriile cheltuieli de judecată, cheltuielile de judecată efectuate de Bog-Fran.
               
            
                  4)
               
               
                  Fabryki Mebli „Forte” suportă propriile cheltuieli de judecată.
               
            
         (1)  JO C 155, 6.5.2019.